**Indicatorii tehnico – economici**

Pentru obiectivul de investiţii

***„S.F./D.A.L.I. Reamenajare str. Primăriei “***

*a)*  *indicatori maximali, respectiv valoarea totală a obiectivului de investiţii, exprimată în lei, cu TVA şi, respectiv, fără TVA, din care construcţii-montaj (C+M), în conformitate cu devizul general;*

**SOLUȚIA PROPUSĂ**

valoarea totală a obiectivului de investiții: **7.356.982,10 lei (TVA inclus)**

din care C+M: **4.998.348,88 lei (TVA inclus)**

**Durata de execuţie a lucrărilor este de 8 luni**,

iar **durata de implementare integrală a proiectului**, cu toate activităţile suport (achiziţii, publicitate, etc.) **este de 20 luni** de la începerea implementării proiectului.

*b) indicatori minimali, respectiv indicatori de performanţă - elemente fizice/capacităţi fizice care să indice atingerea ţintei obiectivului de investiţii - şi, după caz, calitativi, în conformitate cu standardele, normativele şi reglementările tehnice în vigoare;*

Capacități fizice:

|  |  |  |
| --- | --- | --- |
| **Indicatori tehnici** | **U.M.** | **Capacități** |
|  |  |  |
| Suprafețe pavate minerale pietonale-velo | mp | 3024 |
| *din care ”shared space”* | *mp* | *713* |
| Lungime spațiu amenajat | ml | 194 |
| Lățime spațiu amenajat | ml | 13,5 – 18,1 |
| Bancă de șezut cu spătar de lemn | buc. | 10 |
| Bancă de șezut din piatră, rotund | buc. | 11 |
| Bancă de șezut din piatră, cu șezut din lemn | buc. | 8 |
| Cișmea structură din oțel galvanizat | buc. | 1 |
| Coș de gunoi din oțel galvanizat, cu scrumieră și capac | buc. | 7 |
| Cadru biciclete pe structură de oțel galvanizat | buc. | 12 |
| Stație de alimentare biciclete electrice cu câte 4 module | buc. | 3 |
| Locuri de parcare supraterană | buc. | 0 |
| Corp de iluminat max. 75W h=3 m | buc. | 10 |
| Corp de iluminat max. 90W h=6 m | buc. | 3 |
| Arbori plantați | buc. | 28 |
| Sistem irigare prin picurare pentru 75 arbori rezultați | buc. | 1 |

c) descrierea sumara a proiectului:

Prin proiectare, parametrii geometrici ai străzii propuse spre modernizare, atât în plan orizontal cât și în plan vertical, vor respecta prevederile din ORDIN nr. 45/27.01.1998, pentru aprobarea Normelor tehnice privind proiectarea, construirea și modernizarea drumurilor. În plus, prin prevederile din tema de proiectare, se impune respectarea următoarele condiții specifice pentru aceasta lucrare, astfel:

- noul profil va crește suprafața spațiului dedicat pietonilor (aprox. 1430 m2);

- parcările la sol de pe laturile străzii vor fi eliminate (aprox. 465 m2);

- având în vedere că urmează să se elaborează un studiu aprofundat de trafic și circulație pentru o parte din zona centrală a municipiului, recomandăm ca sensurile de circulație să fie stabilite după finalizarea respectivului studiu, în acord cu acesta. Studiul de fezabilitate pentru reamenajarea străzii Primăriei va lua în calcul mai multe scenarii: circulație auto într-un singur sens, circulație auto în ambele sensuri, fără circulație auto. În fiecare caz se va lua în calcul circulația pietonală și cu biciclete/ trotinete;

-materialele actuale (covor asfaltic, pavele etc.) cu care este acoperită str. Primăriei vor fi îndepărtate în totalitate (aprox. 1430 m2);

-în locul acestora strada va fi pavată unitar cu piatră naturală locală de înaltă duritate, sugerând regimul de folosință shared space și la nivelul finisajului prospectului străzii (aprox. 1430 m2);

-vor fi înlăturați arborii amplasați prea aproape de fațadele clădirilor, care îngreunează circulația pietonală sau bolnavi și vor fi înlocuiți cu arbori maturi plantați în aliniament, formând un raster ordonat;

-în dreptul parcării din fața Consiliului Județean ritmul arborilor va fi întrerupt pe latura nordică;

-se va prevedea un sistem de iluminat nocturn atât arhitectural-ambiental cât și la nivelul străzii;

-pentru iluminatul nocturn al străzii vor fi amplasate corpuri de iluminat de înălțime medie- joasă (maxim 3.0 m) inserate ordonat în rasterul arborilor pe ambele laturi ale străzii, fără a genera conflicte cu accesele pietonale sau auto pe parcelele private din zonă;

-vor fi prevăzute și amplasate judicios parcări pentru biciclete pe latura nordică a străzii în vecinătatea Prefecturii și a Consiliului Județean Mureș.

Traseul proiectat va urmări traseul actual al străzii.

Pe traseul străzii studiate, este interzis traficul auto, cu excepția riveranilor.

Caracteristici principale ale traseului în profil longitudinal:

- lungime proiectată: 194 m

- declivitate minimă, p.min[%]: 0,33

- declivitate maximă, p.max[%]: 1,03

Caracteristici principale ale soluției proiectate în profil transversal:

- lățimea totală a amenajării: 13,50-18,10 m

- lățimea zonei pietonale: 13,50-18,10 m

- lățime parte ”shared space”: 5,00 m

Caracteristici principale ale traseului in profil transversal:

- lungime proiectată: 18,10 m

- declivitate minimă, p.min[%]: 1,00

- declivitate maximă, p.max[%]: 3,00

Pe conturul clădirilor se va executa un dren conform detaliului atașat documentației, pe suprafața clădirilor care intră in contact cu structura rutieră proiectată se va pune o membrană Tefond, drenul va avea o lățime de 0,60m, va fi umplut cu material drenant pe o adâncime de 1.25 m, iar în jurul materialului drenant se va pune geotextil.

**În concluzie, varianta recomandată este cea a realizării integrale a proiectului, datorită beneficiilor economice și sociale ale acestuia pe termen lung, astfel proiectantul făcând o evaluare a Soluției propuse :**

- repararea prin tehnologii adecvate a tuturor defecțiunilor constatate;

- lucrări de scarificare, lucrări de reprofilare mecanică a patului drumului, compactări mecanizate și alte lucrări necesare realizării cotei prevăzute pentru fundația structurii rutiere, în conformitate cu prevederile STAS 2914-84.

**Structură rutieră propusă:**

**Structura rutieră:**

**-4,0 cm beton asfaltic MASF 16 conform SR EN 13108;**

**- 6,0 cm beton asfaltic deschis B.A.D. 22,4 conform A.N.D. 605;**

**- 10,0 cm anrobat bituminos AB 31,5 conform SR EN 13108;**

**- *20,0 cm balast stabilizat conform A.N.D. 605+A1;***

**- 30,0 cm balast conform SR EN 13242**